La Guinea-Bissau la xe na naxion de l'Africa Osidentałe. La Guinea-Bissau la confina a nord con el Senegal, co la Guinea a sud e a est, co l'Oceano Atlantico a ovest. La Guinea-Biassau la ga na superfice de 36 120 km², di cui 28 000 km² de tera e 8 120 km² de mar. El paexe el xe na grande pianura, la elevasion masima la xe de 200 metri, divixa da i ‘rii’, braci de mar che i entra anca par 40 km a l’interno. Qualchedun de sti rii i xe anca i estuari de fiumi che vien da la Guinea e che i se buta inte l'oceano pasando par i rii. So la costa se cata mangrovie, che le xe presenti par parechi chilometri longo i rii anca a l’interno. L’acqua salmastra de i rii la permete la pesca de pesi de mar. A l’interno, el teritorio el xe cuerto de risaie e de coltivasion de anacardio . El clima el xe tropicale, caldo e umido. La piova la vien da zugno a novenbre e da dicenbre a marzo.